Spotlight (film)
<s>Pod lupom (engleski Spotlight) američki je biografski dramski film iz 2015. koji je režirao Tom McCarthy, koji je ujedno i napisao scenarij zajedno sa Joshom Singerom.</s><s>Glavne uloge tumače Mark Ruffalo, Michael Keaton, Rachel McAdams, Liev Schreiber, John Slattery i Stanley Tucci.</s><s>Radnja se odvija oko istraživačkog tima novinara The Boston Globea koji istražuju slučajeve široko rasprostranjenih i sustavnih slučajeva seksualnog zlostavljanja od katoličkih svećenika u okrugu Bostona.</s><s>Zasniva se na stvarnim događajima zbog kojih je Boston Globeu 2003. uručena Pulitzerova nagrada za javnu službu.</s>

<s>Službenici Vatikana su izjavili da je film "iskren" i "intrigantan", te da je pomogao da američka katolička crkva "potpuno prihvati grijeh, javno ga prizna i plati za sve posljedice".</s>

<s>Prilikom premijere, film je doživio hvalospjeve kritičara te je nominiran za nekoliko nagrada.</s><s>Između ostalog, dobio je dva Oscara: za najbolji film i izvorni scenarij, čime je postao prvi film od Najveće predstave na svijetu 1952. koji je dobio zlatni kipić u samo dvije kategorije iako je pobrao glavnu nagradu.</s>

<s>Glavne uloge
 Mark Ruffalo - Michael Rezendes
 Michael Keaton - Walter "Robby" Robinson
 Rachel McAdams - Sacha Pfeiffer
 Liev Schreiber - Marty Baron
 John Slattery - Ben Bradlee Jr.</s><s>Brian d'Arcy James - Matt Carroll
 Stanley Tucci - Mitchell Garabedian, advokat
 Gene Amoroso - Stephen Kurkjian
 Jamey Sheridan - Jim Sullivan, advokat
 Billy Crudup - Eric MacLeish, advokat
 Maureen Keiller - Eileen McNamara, kolumnist
 Richard Jenkins - Richard Sipe, psihoterapeut
 Paul Guilfoyle - Peter Conley</s>

<s>Nagrade
Spotlight je dobio dva Oscara: za najbolji film i izvorni scenarij, dok je nominiran u još četiri kategorije - najbolji sporedni glumac (M. Ruffalo), sporedna glumica (R. McAdams), režija (T. McCarthy) i montaža (Tom McArdle).</s>

<s>Nominiran je za tri nagrade Zlatni globus: najbolji film - drama, najbolja režija i scenarij (T. McCarthy, J. Singer).</s>

<s>Uručena mu je i BAFTA za najbolji scenarij, a nominiran je u još dvije kategorije, i to za najbolji film i sporednog glumca (M. Ruffalo).</s>

<s>Nagrada Udruženja njujorških filmskih kritičara uručila je filmu nagradu za najboljeg glumca (M. Keaton).</s>

<s>Izvori</s>

<s>Eksterni linkovi
 – službeni site</s>

<s>"Priča iza filma Spotlight" na The Boston Globe</s>

<s>Američki filmovi
Dramski filmovi
Biografski filmovi
Dobitnici Oscara za najbolji film
Authority control 2</s>

